Праз прадстаўленыя працы можна прасачыць рост майстра, які праходзіць доўгі шлях выпрабаванняў. Аўтар здзіўляе сваім пачуццём густу і светаўспрымання. Чалавечае жаданне можа раскрывацца ў розных сферах дэкаратыўна-прыкладнога мастацтва, і зараз яно рэалізуецца праз лапікавае майстэрства. Асабістае знаёмства музея са Святланай Георгіеўнай дазваляе сцвярджаць, што яна адчувае не толькі колеравую гаму і фактуру матэрыялаў, але і чалавека, для якога шыецца тая ці іншая рэч.